google/wiki40b huggingface dataset:
Biela sobota

V rímskokatolíckej cirkvi

V rímskokatolíckej cirkvi je Biela sobota súčasť Veľkého týždňa a veľkonočného tridua. Počas dňa sa nekonajú žiadne veľké obrady ani svätá omša. Výnimkou je okrem liturgie hodín obrad Efeta, ktorým sú katechumeni pripravení na samotný krst. Liturgia hodín sa často koná aj verejne, po nej sa vyloží, resp. odloží Eucharistia v Božom hrobe. V západnej cirkvi je zvykom počas Bielej soboty konať tzv. bdenie pri Božom hrobe. Biela sobota sa liturgicky končí okamihom začatia obradov nočnej bohoslužby nazvanej Veľkonočná vigília, ktorou sa už začínajú oslavy nedele Zmŕtvychvstania Pána. Táto vigília je niekedy nesprávne nazývaná liturgia Bielej soboty.
Dňom Bielej soboty sa končí pôst (pôstné obdobie ako také však končí omšou svätenia olejov na zelený štvrtok). Svoj názov deň získal zrejme od bieleho rúcha neofytov, ktorí sú krstení pri veľkonočnej vigílii, ktorá však k Bielej sobote nepatrí, alebo môže pochádzať aj z ľudových zvykov veľkého upratovania a bielenia, konaných tento deň pred nedeľou Zmŕtvychvstania.
Biela sobota je tak posledný deň veľkonočného tridua, ktoré sa začína na Zelený štvrtok večer, pokračuje Veľkým piatkom a Bielou sobotou a vrcholí Veľkonočnou vigíliou ústiacou do nedele Zmŕtvychvstania Pána.

V gréckokatolíckej cirkvi

V gréckokatolíckej cirkvi je Veľká sobota posledným dňom Veľkého týždňa. V tento deň sa pripomína Ježišov pohreb, balzamovanie a najmä zostúpenie do podsvetia (hádesu - "ríše mŕtvych"). Ráno sa slávi tzv. Jeruzalemská (nadhrobná) utiereň. Jej štruktúra pripomína pohreb, nosnými prvkami sú velebenia k 176 veršom najdlhšieho žalmu (žalm 118 podľa Septuaginty) a kánon. Tieto texty sú rozjímaním nad Kristovou smrťou a jej významom pre ľudstvo.
Podvečer sa slávi večiereň s liturgiou sv. Bazila Veľkého. Hlavnou myšlienkou tejto bohoslužby je krst; počas nej je zvykom udeľovať dospelým katechumenom krst, myropomazanie (birmovanie) a eucharistiu. Obsahuje 15 starozákonných čítaní s predobrazmi utrpenia a vzkriesenia Ježiša Krista a tiež s predobrazmi krstu (pôvodne sa krstilo počas týchto čítaní). Texty tejto bohoslužby poukazujú aj na spojenie krstu a Paschy. Medzi čítaním apoštola a evanjelia sa všetky chrámové prikrývky aj rúcha kňazov vymenia - namiesto tmavých (čiernych alebo bordových) sa dávajú svetlé. Pôvodne bola táto bohoslužba súčasťou celonočného bdenia pred Paschou. Niekde sa po jej skončení prečítajú celé Skutky svätých apoštolov.
Je to jediná sobota v roku, keď je predpísaný pôst.
Morlaix (mesto)

Poloha

Mesto má rozlohu 24,82 km². Najvyšší bod je položený 104 m n. m. a najnižší bod 0 m n. m.

Obyvateľstvo

Počet obyvateľov je 15 549 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Marbéville

Poloha

Obec má rozlohu 17,71 km². Najvyšší bod je položený 381 m n. m. a najnižší bod 274 m n. m.

Obyvateľstvo

Počet obyvateľov obce je 113 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Slovenský pohár vo futbale

História

V rokoch 1960 - 1993 sa slovenské kluby zúčastňovali súťaže o Česko-slovenský pohár. Od sezóny 1969/1970 sa hrali v oboch častiach federácie samostatné pohárové súťaže, víťazi národných pohárov sa stretli vo finále o Česko-slovenský pohár, víťaz trofeje reprezentoval krajinu v Pohári víťazov pohárov. Premiérový ročník Slovenského pohára vyhral Slovan Bratislava, vo finálovom dvojzápase bol úspešnejší ako Dukla Banská Bystrica. Finálové zápasy sa hrali systémom doma - vonku, od roku 1986 sa hrá len jeden finálový zápas vo vopred určenom dejisku.
Panónia (rímska provincia)

Panónia (lat. Pannonia) bola rímska provincia medzi stredným Dunajom a Sávou, zriadená za cisára Augusta v rokoch 6 - 9 po tzv. panónskom povstaní (územie budúcej provincie bolo dobyté už 12 - 9 pred Kr.).

Charakteristika

Rozkladala sa v dnešnom západnom Maďarsku (tzv. Zadunajsku), východnom Rakúsku (najmä Viedenská panva), Slovensku (len Petržalka, Jarovce, Rusovce, Čunovo a prípadné predpolia Limes Romanus pri Dunaji), časti Slovinska, severnom Chorvátsku a Srbsku v oblasti Sirmia. Názov Panónia sa používal stáročia po zániku vojenskej a civilnej moci Ríma v tejto oblasti (okolo roku 400).
Pôvodne ju obývali Ilýri a Kelti, ktorí boli koncom 1. storočia pred Kr. romanizovaní. Prispelo k tomu zakladanie nových osád a budovanie pevností najmä pozdĺž limes Romanus. Pôvodne bola Panónia administratívne spojená s Dalmáciou v provincii Ilýria, roku 9 sa osamostatnila. Za Trajána bola rozdelená na Hornú Panóniu (Pannonia Superior; západná časť) s hlavným mestom Carnuntum a Dolnú Panóniu (Pannonia Inferior; východná časť) s hlavným mestom Aquincum (dnešná časť Óbuda). Za Diokleciána došlo k reorganizácii: z Pannonie Superior vznikla na severe Pannonia Prima a na juhu Pannonia Savia, z Pannonie Inferior na severe Pannonia Valeria a na juhu Pannonia Secunda.
Do Panónie smerovali všetky útoky germánskych kmeňov z územia Slovenska a naopak, z Panónie prenikali Rimania na naše územie. Cez Panóniu sa realizovali vojenské, obchodné i kultúrne styky obyvateľov územia dnešného Slovenska s rímskym impériom. Koncom 4. a začiatkom 5. storočia sa Panónie zmocnili germánske kmene Vandalov a Gótov). Roku 433 Rím oficiálne územie odstúpil Hunom. V 2. štvrtine 5. storočia najmä za Atilu, patrila k centrálnym oblastiam Hunskej ríše. Po jej zániku ju ovládli Gepidi a Longobardi.
V polovici 6. storočia sa v Panónii usadili Avari, ktorí vytvorili rozsiahlu ríšu. Koncom 5. a začiatkom 6. storočia začali najmä do severnej Panónie prenikať Slovania, ktorí po úpadku avarskej moci osídlili aj južnú Panóniu. V 2. polovici 9. storočia tu vzniklo Blatenské kniežatstvo a severná časť niekoľko rokov patrila do Veľkej Moravy. V 9. storočí sa ako Horná Panónia označovalo len okolie Carnunata (medzi Tullnom, Győrom a Szombathely) a ako Dolná Panónia ostatné územie.
V roku 900/901 sa do Panónie presunula podstatná časť starých Maďarov. Koncom 10. storočia vznikol v severnej Panónii uhorský štát a slovanské osídlenie postupne podliehalo maďarizácii.
Pamätné euromince

Série národných pamätných mincí

Päť členských štátov eurozóny - Luxembursko, Nemecko, Španielsko, Malta, Lotyšsko a Litva sa rozhodli raziť určité roky svoje národné pamätné dvojeurové mince v ucelenom tematickom celku.
Praha (okres Lučenec)

Polohopis

Obec leží vo východnej časti Krupinskej výšiny v doline Klenického potoka.

Dejiny

Prvá písomná zmienka je z roku 1451. Obec patrila Haličskému hradnému panstvu. Obyvatelia sa zaoberali poľnohospodárstvom a dobytkárstvom. V súčasnosti obec udržuje družobné styky s hlavným mestom Česka, Prahou.
Deneuille-les-Mines

Poloha

Deneuille-les-Mines má rozlohu 24,88 km². Najvyšší bod je položený 390 m n. m. a najnižší bod 244 m n. m.

Obyvateľstvo

Deneuille-les-Mines má 342 obyvateľov (2009).
Graf vývoja obyvateľstva:
Zdroje: INSEE
Haute-Vigneulles

Poloha

Obec má rozlohu 9,53 km². Najvyšší bod je položený 384 m n. m. a najnižší bod 234 m n. m.

Obyvateľstvo

Počet obyvateľov obce je 424 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Púšť

Púšť je krajinná forma alebo región, na ktorom sa vyskytuje veľmi málo vodných zrážok - menej než 250 mm ročne. 14% Zeme tvoria púšte. Púšte majú povesť, že je na nich veľmi málo života. V porovnaní s vlhšími regiónmi to môže byť pravda, ale v skutočnosti sa na púšťach často vyskytuje bohatý život, ktorý zvyčajne ostáva skrytý (hlavne počas denného svetla), aby si zachoval vlhkosť. Približne jednu tretinu zemského povrchu tvoria púšte.

Rozšírenie púští

Púšte sú pri dnešnom rozšírení kontinentov väčšinou rozmiestnené medzi rovníkom a 40° zemepisnej šírky. Z dnešných púští sú to Gobi (Mongolsko), Atacama (Čile), Sahara (Afrika).

Život

Kaktusy ako aj iné rastliny, ktoré sa vyskytujú na púštiach majú korene veľmi hlboko v pôde, na zachytávanie spodnej vlhkosti. Rastú od seba vo väčších vzdialenostiach aby mohli čo najlepšie využiť vodu (resp. aby sa o ňu nemuseli deliť s ostatnými rastlinami).
Helmuth Duckadam

Historický zápis do dejín futbalu

V roku 1982 prestúpil do armádneho klubu Steaua Bukurešť a v jeho drese sa nezmazateľne zapísal do dejín futbalu, keď 7. mája 1986 v španielskej Seville vo finále Pohára majstrov európskych krajín (dnes Liga majstrov) FC Barcelona - Steaua Bukurešť (0:0 po predĺžení) v jedenástkovom rozstrele chytil všetky štyri strely zo značky pokutového kopu. Keďže jeho dvaja spoluhráči (Lăcătuș a Balint) jedenástky premenili, Steaua sa stala prekvapujúcim víťazom najprestížnejšej európskej klubovej súťaže. Bolo to prvé víťazstvo celku z vtedajšieho tzv. východného bloku v tejto súťaži. Po Steaue sa to podarilo už len Crvenej Zvezde Belehrad v roku 1991.

Zdravotné problémy a koniec činnosti

Krátko po tomto úspechu začali Duckadama prenaslovať vážne zdravotné problémy s rukou (trombóza, krvná zrazenina), preto musel svoju sľubne sa rozvíjajúcu kariéru ukončiť. V roku 1989 sa k aktívnej činnosti znova vrátil, ale už len v nižších súťažiach v klube Vagonul Arad, v ktorom svoju aktívnu činnosť v roku 1991 druhýkrát a naposledy ukončil.
Labe

Vodný režim

Najvyššie vodné stavy sú na Labe na jar pri topení snehu a postupne klesajú. V letnom období sa môžu vyskytnúť náhle vzostupy hladiny z dažďov, ktoré môžu dosiahnuť až úroveň povodne. Dlhodobé kolísanie hladiny dosahuje 7 až 8 m. Priemerný ročný prietok vody na česko-nemeckej hranici dosahuje 300 m³/s, v ústí je to okolo 800 m³/s. Morský príliv sa prejavuje až do vzdialenosti 160 km.

Vodná doprava

Vodná doprava na Labe a Vltave je doložená už od doby bronzovej, no rozvoj modernej dopravy nastal v 18. storočí. Rakúska vláda zriadila v roku 1764 plavebnú komisiu, v roku 1766 plavebný fond a v roku 1770 Plavebné vodné riaditeľstvo, z ktorého sa neskôr vyvinulo Riaditeľstvo vodných ciest. Roku 1777 vydala Mária Terézia tzv. Navigačný patent, ktorý povýšil plavbu iným spôsobom využívania rieky a vyhlásil splavné toky za majetok štátu.
V roku 1857 vznikol prístav v Děčíne a v rokoch 1897 – 1913 vznikla sústava zdvíhadiel a hrádzí na Vltave i Labe. Po založení „Komisie pre kanalizovanie Vltavy a Labe v Čechách“ bol 11. júna 1901 prijatý ríšsky Vodocestný zákon, ktorý umožnil skanalizovať a tým aj splavniť Labe z Mělníka do Brandýsa nad Labem.
V súčasnosti je rieka splavná až po Přelouč v celkovej dĺžke 950 km, s výhľadom predĺženia po Pardubice. Do Hamburgu je splavná pre námorné lode.
Luxey

Poloha

Obec má rozlohu 160,07 km². Najvyšší bod je položený 121 m n. m. a najnižší bod 62 m n. m.

Obyvateľstvo

Počet obyvateľov obce je 668 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Roman Gavalier

Klubový hokej

Je známy predovšetkým z pôsobenia v Poprade, kde odohral deväť rokov v slovenskej extralige. Od ročníka 2004/05 pôsobil v zahraničí, v severoírskom klube Belfast Giants v rámci britskej súťaže a v poľskom mužstve Unia Oświęcim. Svoje posledné dva roky aktívnej kariéry odohral za MHK Kežmarok – prvý v extralige, druhý v 1. SHL.

Reprezentácia

V slovenskej reprezentácii odohral 22 zápasov, strelil 1 gól.
Tanana (rieka)

Tanana (angl. Tanana River) je severoamerická rieka dlhá 960 km, ľavý prítok Yukonu. Pramení vo Vrangelových horách v blízkosti hranice s kanadským Yukonom a pokračuje severozápadným smerom štátom Aljaška v USA. Plocha povodia je 115 000 km² a priemerný prietok v ústí 970 m³/s.
Vodný režim je snehovo-dažďový a najvyššie vodné stavy rieka dosahuje od júna do augusta. Zamŕza zväčša od októbra do mája, kedy je vylúčená vodná doprava, realizovaná na dolných 360 km rieky.
Tatranská Štrba

Poloha

Nachádza sa na úpätí Tatier, priamo na hranici Liptova a Spiša. Osada leží na rozvodí a tak západnú časť odvodňuje Lúčny potok tečúci do Váhu a východnú potok Mlynica, ústiaci do Popradu.

Dejiny

Podnet na vznik Tatranskej Štrby dala výstavba Košicko-bohumínskej železnice, uvedenej do prevádzky v roku 1871. Dôležitá dopravná tepna prechádzala 4 km severne od Štrby a výrazným spôsobom sprístupnila Tatry pre návštevníkov. Vznik a vybudovanie kúpeľov Štrbské Pleso si vyžiadal vybudovanie spojenia pre zásobovanie i dopravu turistov i pacientov a preto bola v roku 1896 vybudovaná trať Štrba – Štrbské Pleso. V chotári Štrby tak vznikol dopravný uzol Štrba-stanica, okolo ktorej bola vybudovaná osada.
Pri územnej reorganizácii Česko-Slovenska v roku 1960 bola osada pričlenená k obci Štrba. Podnet na veľký rozvoj a premenu osady na nové stredisko turistického ruchu na podhorí Tatier dalo konanie Majstrovstiev sveta v lyžovaní v roku 1970. Nevyhnutné budovanie infraštruktúry (bola vybudovaná nová zubačka, benzínová pumpa, autokemping, sídlisko Lieskovec a preložená cesta I/18) a služieb prispelo k modernej tvári miestnej časti.
Nikagoras z Lindosu

Nikagoras (starogr. Νικαγόρας – Nikagoras) bol olympijský víťaz v tethrippe a v synóride v roku 308 pred Kr.
Nikagoras, syn Nikóna z rodoského mesta Lindos, bol na 118. olympijských hrách v roku 308 pred Kr. korunovaný olivovými vencami za víťazstvá v tethrippe a v synóride. Tethrippon (preteky dvojkolesových vozov so štvorzáprahom) zaradili do olympijského programu na 25. hrách v roku 680 pred Kr. a synóris (preteky na voze s dvojzáprahom) na 93. hrách v roku 408 pred Kr.
Olympijské víťazstvá Nikagora sú uvedené na starovekej kamennej stéle (I Lindos 68; SIG3 314) objavenej v 19. stor. v Grécku, publikovanej nemeckým filológom a epigrafikom Wilhelmom Dittenbergom. Táto kammenná stéla ešte uvádza, že Nikagoras sa okrem víťazstiev v Olympii presadil v týchto disciplínach aj na ďalších hrách, a to na celogréckych v Delfách, v Istmii a Nemei, na hrách Lykaia (slávnosť k pocte boha Dia na hore Lykaion) a na panathenajských hrách.
Louisville (Kentucky)

Louisville je najväčšie mesto amerického štátu Kentucky. Podľa spôsobu, akým sa počíta počet obyvateľov, je to 16. alebo 27. najväčšie mesto v USA. Samotné mesto má okolo 700-tisíc obyvateľov, s aglomeráciou 1,2 milióna. Osada, ktorá sa nachádzala na území dnešného mesta, bola založená v roku 1778. Nachádza sa na hranici medzi štátmi Kentucky a Indiana a má rozlohu 1 032 km².
Chavaroux

Poloha

Obec má rozlohu 3,98 km². Najvyšší bod je položený 366 m n. m. a najnižší bod 323 m n. m.

Obyvateľstvo

Počet obyvateľov obce je 460 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Le Ham (Mayenne)

Poloha

Obec má rozlohu 25,28 km². Najvyšší bod je položený 321 m n. m. a najnižší bod 153 m n. m.

Obyvateľstvo

Počet obyvateľov obce je 435 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Louis Charles Antoine Desaix

Život

Narodil sa v nebohatej šľachtickej rodine. Vyštudoval vojenskú školu vo Effiate ako najhorší v ročníku. Stal sa podporčikom v pešom pluku v Bretagne. V roku 1792 si vyslúžil hodnosť brigádneho generála. V roku 1797 sa dal do služieb Napoleona Bonaparta. Zúčastnil sa ťaženia do Egyptu. Významne sa zaslúžil o porazenie Rakúska pri Marengu, v bitke však zahynul.
Francescas (obec)

Poloha

Obec má rozlohu 21,23 km². Najvyšší bod je položený 171 m n. m. a najnižší bod 63 m n. m.

Obyvateľstvo

Počet obyvateľov obce je 685 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Le Sequestre

Polohopis

Le Sequestre má rozlohu 5,42 km². Najvyšší bod je položený 256 m n. m. a najnižší bod 162 m n. m.

Obyvateľstvo

Le Sequestre má 1556 obyvateľov (2009).
Graf vývoja obyvateľstva:
Zdroje: INSEE
Entomofágia

Entomofágia - týmto pojmom označujeme využívanie hmyzu ako potraviny.
Na svete sa udáva asi 1500 druhov jedlého hmyzu. Hmyz je bežne používaný ako potravina vo všetkých obývaných svetadieloch okrem Európy a Severnej Ameriky. V chudobných zemiach sveta predstavuje hmyz veľmi vítaný a ľahko dostupný zdroj bielkovín, namiesto ešte stále nie všetkým dostupného mäsa. V bohatších častiach sveta predstavuje hmyz t. č. iba delikatesu a spestrenie nášho jedálneho lístku.
Niektoré národy Afriky a južnej Ameriky, ale i Ázie, Austrálie a Oceánie konzumujú termitov, mravce, kobylky, cvrčky, nymfy vážok a larvy niektorých motýľov, múch, včiel a chrobákov. Získavajú z nich cenné bielkoviny do svojej jednostrannej, prevažne rastlinnej stravy, lebo na ich typickom „jedálnom lístku“ je práve týchto bielkovín nedostatok. Na rastlinnom oleji vysmažené saranče (kobylky) sú už od dávnych dôb vyhľadávanou pochúťkou mnohých domorodých kmeňov. Mravce sa konzumujú aj v Mexiku, kde sú i reštaurácie, ktoré podávajú varené larvy niektorých druhov čiernych mravcov.
Nie je vylúčené, že práve tretie tisícročie bude obdobím, kedy sa hmyz stane významnou súčasťou ľudskej stravy, hlavne pre jeho početnosť, ľahkú dostupnosť, výraznú energetickú hodnotu a vlastnosti bielkovín hmyzieho tela, kde relatívne malá hmotnosť tejto bielkoviny stačí pokryť dennú spotrebu ľudského organizmu.
Posledné roky sa veľmi seriózne a renomované vedecké inštitúcie zaoberajú otázkou využitia hmyzu v kuchyni. Vyriešením týchto otázok by sa dali riešiť dva veľké problémy moderného sveta, ktorými je na jednej strane podvýživa a na druhej strane obezita.
Favalello

Poloha

Obec má rozlohu 5,56 km². Najvyšší bod je položený 680 m n. m. a najnižší bod 305 m n. m.

Obyvateľstvo

Počet obyvateľov obce je 58 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Beuzevillette

Poloha

Obec má rozlohu 5,63 km². Najvyšší bod je položený 154 m n. m. a najnižší bod 56 m n. m.

Obyvateľstvo

Počet obyvateľov obce je 712 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hôtel de ville de Paris

Hôtel de ville de Paris alebo Parížska radnica je budova v 4.obvode v centre Paríža z roku 1533.

Dejiny

Prvá budova radnice na tomto mieste stála od 13. storočia. Nová budova bola postavená v roku 1533 v renesančnom štýle.  Počas Veľkej francúzskej revolúcie a revolúcie v roku 1848 bola radnica poškodená a v roku 1871 vyhorela. K rekonštrukcii prišlo v rokoch 1874 až 1882 a to v klasicistickom slohu. Na budove je umiestnených 136 sôch predstavujúcich významných občanov Paríža.
Hem-Lenglet

Poloha

Obec má rozlohu 4,94 km². Najvyšší bod je položený 60 m n. m. a najnižší bod 32 m n. m.

Obyvateľstvo

Počet obyvateľov obce je 560 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Citroën C4

C4 I.

V roku 2004 bol popri modele Citroën Xsara uvedený nový model s názvom C4. Citroën tento názov používal už v minulosti pre 4-valec Citroën C4 z rokov 1928 až 1934 preto boli staré modely premenované na AC4. Model bol v štýle značky netradičný. Miesto konvenčných prístrojov boli použité 2 LCD displeje, hlavný displej je umiestnený v strede pod čelným sklom a zobrazujúce rýchlosť a palubný počítač, bol to inovatívny krok a plus k pasívnej bezpečnosti, oči totiž nemusia preostrovať na blízko umiestnené prístroje a kontrola údajov je tak rýchlejšia, druhý nad volantom umiestnený displej zobrazuje otáčky motora.
Citroën C4 predstavil po prvýkrát robotizovanú elektronicky riadenú bezspojkovú prevodovku. Táto technológia znižuje spotrebu o 3 až 5%. A zrýchlila radenie na milisekundy.

Verzie

Popri modeli C4 boli na jeho platforme vytvorené modely technicky vychádzajúce z modelu C4 ale spadajúce do triedy MPV. Boli nimi Citroën C4 Picasso, a vo zväčšenej verzii C4 Grand Picasso. Pre export do Číny existovala verzia C4 Sedan nazývaná C-Triomphe, ktorá sa neskôr usadila aj na európskom trhu pod názvom C4 Sedan. Podľa vzoru modelu Xsara a úspešnom kupé, vznikla aj C4 Coupé. Tá sa stala základom pre súťažnú verziu C4 WRC.

Motorizácie C4 I.

C4 využíva HDi II. generácie, niektoré modeli boli s filtrom pevných častíc FAP. Dosahovali tak normu Euro IV a neskôr normu Euro V.
Zážihové motory sa vyznačovali plynulým priebehom krútiaceho momentu, 90% z maximálneho momentu bolo k dispozícií už od otáčok 1800 – 2000 za minútu. Motor HPi využíval podobne ako HDi vysokotlaké priame vstrekovanie, jeho nevýhodou bola citlivosť na kvalitu paliva.

C-Triomphe a C-Quatre

V roku 2003 bola navrhnutá verzia C4 sedan pre Čínsky trh. 18. februára 2006 sa prezentovala na autosalóne v Shenzhene. Model tak nahradzoval čínske modely ZX Fukang notchback a (ZX) Elysée. Počas 14 ročného kooperácie Citroën dodal a vyrobil pre čínsky trh približne 3 200 000 automobilov. C-Triomphe sa dostal na európsky trh v roku 2007 ako C4 Sedan. V roku 2009 bola čínska verzia faceliftovaná a názov sa zmenil na C-Quatre. C4 sedan sa stal najpredávanejším modelom v Číne a tak v roku 2012 bola verzia C-Quatre znova faceliftovaná.

Šport

Po úspechoch modelov Xantia Turbo a Xsara WRC (majster sveta WRC 2004, 2005, 2006), sa stala súťažnou verziou C4 WRC. Karoséria vychádzala z modelu C4 Coupé. Sebastien Loeb s ňou zvíťazil a získal titul majstra sveta v rokoch 2007, 2008, 2009, 2010. V sezóne 2011 bola C4 nahradená novým modelom Citroën DS3 WRC. Ktorý vo víťazstvách pokračoval v sezóne 2011 aj 2012. Citroën tak získal deviaty pohár konštruktérov.

Koniec výroby

V januári 2010 bolo ohlásené, že kupé verzia sa už nebude vyrábať a nahradí ju nový Citroën DS4.
Čeští brouci

Čeští brouci. Dílo o broucích Čech, Moravy a Slezska. (Přírodopis brouků střední Evropy). je málo známa, ale významná publikácia o chrobákoch Čiech.
Prácu napísal Josef Kliment v roku 1899. Vyšla nákladom a vydaním autora vo vydavateľstve Františka Riedla v Německom Brode. Obsahuje cca 811 strán textu a je doplnená farebnými tabuľami väčšiny druhov chrobákov, ktoré sú v práci uvedené. Patrí ku klasických a jedinečným, veľmi vzácnym prácam konca 19. storočia. Nemá už v súčasnosti výraznú vedeckú hodnotu, ale obrovskú zberateľskú cenu, lebo zachytáva vtedajšiu úroveň českej koleopterológie. Kniha obsahuje 251 čeľadí, 1002 rodov, 5181 druhov (odrôd a odchýlok - aberácií). Na 46 farebných tabuliach je vyobrazených 2481 druhov chrobákov + 4 litografické tabuľky vo všeobecnej časti. Obrázky maľoval Vladimír Zoufal.
Práci sa dnes vytýka hlavne snaha autora dať každému českému chrobákovi české meno, z čoho vznikol celý rad veľmi bizarne znejúcich mien, ktoré sa dnes už nepoužívajú.
Saint-Ilpize

Poloha

Obec má rozlohu 11,81 km². Najvyšší bod je položený 763 m n. m. a najnižší bod 432 m n. m.

Obyvateľstvo

Počet obyvateľov obce je 180 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Lucien

Poloha

Obec má rozlohu 8,71 km². Najvyšší bod je položený 166 m n. m. a najnižší bod 117 m n. m.

Obyvateľstvo

Počet obyvateľov obce je 243 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lukáš Kobela

Biografia

Absolvoval Súkromnú strednú priemyselnú školu animovanej tvorby, následne odbor Masmediálna komunikácia na Univerzite sv. Cyrila a Metoda v Trnave a napokon odbor skladba na Konzervatóriu v Bratislave.
So svojim prvým sláčikovým kvartetom sa v roku 2013 umiestnil na 1. mieste v 1. kategórii Súťaže študentov konzervatórií Slovenskej republiky.